سماچار درپن

سماچار درپن ، برطانوی ہندوستان کا بنگالی زبان میں نکلنے والا ایک ہفت روزہ اخبار تھا جسے بپتست مشنری سوسائٹی نے 23 مئی 1818ءمحمد افتخار کھوکھر، صحافت کی تاریخ، مقتدرہ قومی زبان اسلام آباد، 1995ء، ص 25 میں بپتس مشن پریس سیرام پور سے جاری کیا۔ اس کے ایڈیٹربپتست مشن کے ممتاز شخص جان کلارک مارش مین تھے۔ اس اخبار میں نا صرف مسیحی مذہب کے حق میں مضامین چھپتے تھے بلکہ سارے صوبہ بنگال کی خبریں بھی شائع ہوتی تھیں اور حکومت اسے پسندیدگی کی نظر سے دیکھتی تھی۔ اس اخبار کو ایک طرف بڑے بڑے سرکاری افسر خریدتے تھے، دوسری طرف ممتاز بنگالی شخصیات بھی اس کی سرپرستی کرتے تھے، کیوں کہ انگریزی سے ناواقف لوگوں کے لیے خبریں حاصل کرنے کا یہی ایک ذریعہ تھا۔ یہ اخبار 1840ء تک جاری رہا۔ڈاکٹر عبد السلام خورشید، صحافت: پاکستان و ہند میں، مجلس ترقی ادب لاہور، نومبر 2016ء، ص 54

 حوالہ جات 

زمرہ:بھارت میں شائع ہونے والے بنگالی زبان کے اخبارات
زمرہ:بھارت کے کالعدم اخبارات
زمرہ:ہندوستان میں 1818ء کی تاسیسات
زمرہ:بنگالی زبان کے اخبار